da da da da da da nb da en da nb da da nb da da da da da da da da da en da da da da en da cs da da cs da nb sv da cs da da da nb en en
Vore drenge alen bedre end de andre ved DM - Svanholm Cricketklub
Onsdag d. 17. september 2014 kl. 22:53 af Henrik Pfaff
Svanholms vindere: Stående fra venstre Jonas Henriksen, Mohammed Hasham, Ali Kiyani, Hussain Bashir,Zeeshan Zeshan Aslam Aamar Hussein. Forreste række: Reman Mahmood, Azan Ur-Rehman, Saud Munir, Wahid Mahmood, Walid Babar, Saif Ali Ahmed.
Ja rigtigt, men Ikke så mange, som de trofaste tilskuere regnede med.
Saud Munirs 198 not out mod Skanderborg var ikke den højeste score, nogen svanholm-dreng har lavet. Ole Mortensens 207 not out i 1973 – også mod Skanderborg – er stadig højest på listen, men Saud snupper Søren Henriksens 2. plads (154 not out od AB i 1973) . Jonas Henriksens to centuries på to dage i både semifinalen og finalen er enestående og hans 140 not out mod Horsens flytter ham ind på en fjerdeplads på listen over de største drengescorer – 14 mindre end faderen for 35 år siden og hans 110 not out mod Skanderborg giver ham på den reviderede liste en tiendeplads.
Man of te tournamentbat til Jonas Henriksen
Men Munirs og Henriksens uafsluttede score på 344 mod Skanderborg var scoringsrekord for et drengehold. Den gamle rekord blev sat i DM-finalen mod Skanderborg i 1973, hvor vi lavede 307. Samtidig røg Ole Mortensens og Kim Thorups åbningsrekord på 252 scoret mod hedengangne B. 1909 i 1973.
En historisk tavle paaser ikke helt til de endelig tal, men alligevel
Mens Skanderborgs drenge var relativt nye med kun en enkelt spiller, der kunne matche vores bedste, så burde finalen mod Horsens have været et lige foretagende, idet de to samme klubber mødtes med denne årgang for to år siden i lilleputfinalen, hvor Horsens vandt. Ifølge Horsens havde de fortsat nogenlunde samme spillere.
Vores kæmpesejr (264/3-56) kunne dog nemt have været et mere spændende foretagende.
Der gik ligesom et sug igennem forsamlingen da Saud – med 198 på bagen fra dagen før – blev grebet ud af en keeper, der eller stort set ikke greb en bold allerede i 3 over, hvor vi havde 8. Ikke længe efter droppede Horsens Jonas på en rimelig nem chance – og var den grebet kunne det have været op ad bakke. Men det gjorde den ikke – og horsensspilleren må have ærgret sig grøn og gul, for Jonas fortsatte chanceløst med at dominere halvlegen og endte med 140 not out på 123 bolde.
Azaan Ur-Rehman, der ofte kommer til at stå lidt i skyggen af de andre, afløste Munir og spillede en vigtig og smukt spillet halvleg på 52 og da havde vi 128. Vore martial arts kæmper (ja det er han faktisk og sådan en har vi aldrig haft før) Hussain Bashir spillede længe mere ansvarligt end han bryder sig om og præsterede først sin rundbuestil (formentlig hentet fra, når man skal kaste modstanderen) , da vi havde 183 i den 31. over. Han blev afløst af Mohammed Hasham, der aldrig har fået en større chance ved gærdet før, men startede med en firer og derefter med 17 not out støttede Jonas til sluttotalen 254 for 3. Mohammed bor langt ude på Amager og med omkring en times transporttid hver vej er det flot, at han så ofte kommer til træning.
Munir fra den ene ende svingede med bolden og Hussain Bashir fra den anden ende cuttede med den, især Bashir holdt en fart, som horsensdrengene formentlig ikke møder hjemme. Munir tog den første ved totalen 1, Bashir cleanbowlede Shangev Thas, der dagen forinden havde scoret century i semifinalen od KB i den fjerde over ved totalen 11 og de to sidste af horsensdregene,der hade forudsætninger for en score, var ude for 27.
Herefter kunne kastningen overlades til alle dem, der ikke var kommet til fadet ved gærdet. De to på holdet, der var lilleputter, tvillingerne Wahid og Rehman Mahmood to hver to gærder for 6 og 2. Men det var trods alt Sauds 3 gærder for 10 og Hussains 2 for 17, der gjorde skaden. De to andre førende kastere på holdet Jonas og Azaan kom slet ikke til fadet. Azaan var under hele stævnet en god keeper for holdet.
Det var vores 14 drengemesterskab, siden drenge-DM startede i 1969
Svanholms vindere: Stående fra venstre Jonas Henriksen, Mohammed Hasham, Ali Kiyani, Hussain Bashir,Zeeshan Zeshan Aslam Aamar Hussein. Forreste række: Reman Mahmood, Azan Ur-Rehman, Saud Munir, Wahid Mahmood, Walid Babar, Saif Ali Ahmed.
Førstkommende lørdag bydes på årets sidste cricket på Svanholm Park.
Arvefjenderne i juniorrækken Svanholm og AB spiller finale om junior-DM lørdag kl. 11.00. AB vandt i 2012, vi vandt i 2013 og den sidste af kampene i år i den ordinære juniorturnering vandtes af AB, så det kan blive spændende.
Lilleputterne endte på en 3. plads i den østlige turnering, men da kun et hold fra Jylland – Horsens – har lyst til at komme til staden kniber vi os med i slutspillet alligevel.
Lilleputterne spiller lørdag mod den østlige vinder AB på bane 2 på Svanholm Park kl. 13.00 og søndag finale eller kamp om 3-4 pladsen alt efter hvordan det går lørdag.
Fra vores statistiske departement: Læs Morten Petersson, har vi modtaget følgende facts omkring disse og lignende rekorder:
Drengeholdets score på 344 mod Skanderborg er den højeste ungdomsscore i Svanholms historie. Flere seniorhold har scoret mere, men ikke ungdomshold.
Den højeste score indtil nu er fra 1968 hvor juniorholdet mod Ringsted scorede 331 for 4 gærder. det var i denne kamp Lars Hansen scorede 236*.
Saud Munir's 198* er kun overgået af disse tre:
Allan From 248* på 1. holdet mod Skanderborg i 1994
Lars Hansen 236* juniorkamp mod Ringsted i 1968
Ole Mortensen 207* i drengefinalen mod Skanderborg i 1973
To centuries på en weekend i semi- og i finale tror jeg ikke er sket tidligere.
Ole Mortensen har i 1973 scoret 133* og 207* i semifinale og finale i drengerækken, men med en uges mellemrum
Michael Petersson har i 1971 scoret 121 og 129 i sidste turneringskamp og i semifinalen i juniorrækken, men med en uges mellemrum
Atif Butt har på en englandstur i 1992 scoret 121* og 101* på to dage efter hinanden